fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Usein kysytyt kysymykset hyvitettävistä avoimen väylän opinnoista — Jyväskylän yliopiston avoin yliopisto
Olemme koonneet yleisimmät kysymykset Jyväskylän yliopiston hyvitettäviin väyläopintoihin liittyen. Päivitämme listaa, jos opinnoista herää lisää kysymyksiä.
Kenelle hyvitettävät avoimen väylän opinnot on tarkoitettu?
Milloin voin opiskella hyvitettäviä väyläopintoja?
Kuinka paljon opintoja täytyy tehdä?
Entä jos en mahdu haluamalleni kurssille?
Milloin voin hakea opintomaksujen palautusta?
Voinko hakea opintomaksujen palautusta uudelleen?
Milloin saan rahani takaisin?
Kenelle hyvitettävät avoimen väylän opinnot on tarkoitettu?
Opintomaksujen hyvitykset on tarkoitettu hakijoille,
jotka tavoittelevat ensimmäistä korkeakoulututkintoaan,
joilla ei ole opiskelupaikkaa missään korkeakoulussa ja
jotka haluavat opiskella Jyväskylän yliopistossa.
Väyläopintojen suorittaminen edellyttää itsenäistä otetta ja suunnitelmallisuutta. Opintojen suunnitteluun ja suorittamiseen saa kuitenkin tukea niin avoimen yliopiston opintopalveluista kuin opettajiltakin.
Milloin voin opiskella hyvitettäviä väyläopintoja?
Maksuhyvitystä varten opintosuoritukset täytyy olla kirjattuna opintorekisteriin aikavälillä 1.8.2021–31.3.2022. Ilmoittautuessasi opintoihin maksat opinnoista normaalin opintomaksun (10–15 € / op). Voit hakea maksupalautusta keväällä 2022, kun olet suorittanut opinnot. (Ks. Mitä opintoja voin opiskella? sekä ohje maksuhyvityksen hakemiseen)
Väyläopinnot (poislukien IT) suoritetaan Jyväskylän yliopiston avoimen yliopiston opintojaksojen aikataulujen mukaisesti. Näet oppiaineiden opetusohjelmat avoimen yliopiston opinto-oppaasta. Informaatioteknologian väyläopinnot suoritetaan suoraan IT-tiedekuntaan: Avoin opiskelu IT-tiedekunnassa
Voit siis ilmoittautua jo ennen elokuun alkua: riittää, että merkintä suorituksesta tulee opintorekisteriin edellä mainitulla aikavälillä.
Mitä opintoja voin opiskella?
Voit opiskella Jyväskylän kandidaatti- ja maisteriohjelmien avoimen väylän opintoja. Ne ovat avoimia yliopisto-opintoja, joiden perusteella voit hakea tutkintokoulutukseen avoimen väylän kautta. Voit tutustua avoimen väyliin ja hakukohteiden valintaperusteissa vaadittuihin opintoihin täällä: Jyväskylän yliopiston avoimen väylän hakukohteet
Maksupalautuksia ei myönnetä kandidaattiohjelmien (vain alempi korkeakoulututkinto) eikä maisteriohjelmien (vain ylempi korkeakoulututkinto) opinnoista. Valitse opintoihisi siis jonkin kandidaatti- ja maisteriohjelman (sekä alempi että ylempi korkeakoulututkinto) avoimen väylän opintoja.
Suunnittele opintosi omaan elämäntilanteesi sopivaksi niin, että ehdit suorittaa maksuhyvitykseen tarvittavat 25 opintopistettä 31.3.2022 mennessä.
Kuinka paljon opintoja täytyy tehdä?
Maksupalautusta varten sinun on tehtävä vähintään 25 opintopistettä. Huomaathan kuitenkin, että väyläopintojen laajuudet vaihtelevat eri avoimen väylillä noin 15–100 opintopisteen välillä. Voit siis tehdä opintoja myös enemmän omakustanteisesti. Hyvitämme soveltuvista väyläopinnoista 25 opintopisteen opintomaksut.
Missä oppilaitoksessa voin opiskella?
Opinnot on suoritettava Jyväskylän yliopiston avoimessa yliopistossa. Informaatioteknologian avoimen väylien opinnot suoritetaan IT-tiedekuntaan.
Mahdollisuus maksupalautuksiin ei koske yhteistyöoppilaitoksissamme tai muissa avoimissa yliopistoissa suoritettuja opintoja.
Suurimman osan avoimista yliopisto-opinnoista voi tehdä myös etäopiskeluna, joten sinun ei tarvitse olla Jyväskylässä opiskellaksesi. Voit tehdä opintoja pitkälti kotoa käsin.
Entä jos en mahdu haluamalleni kurssille?
Valtaosaan opintojaksoista mahtuu hyvin mukaan. Suosituimmat opintojaksomme täyttyvät toki nopeasti, joten suunnittele ensin, mitä opintoja haluat, ja ilmoittaudu kursseille hyvissä ajoin.
Avoimen opintoihin ilmoittaudutaan suoritustapaan (vaihtoehtoina osallistuminen opetukseen, tentti tai itsenäinen työskentely). Kun suunnittelet opintoja, pohdi myös, mikä suoritustapa olisi sinulle paras.
Suunnittele lisäksi, mitkä voisivat olla sinulle vaihtoehtoisia kursseja. Maksupalautusta varten opintoja täytyy olla tehtynä 25 opintopistettä. Jos et mahdu tietylle kurssille, etsi opintotarjonnasta sen tilalle vaihtoehtoinen opintojakso.
Voinko perua ilmoittautumiseni opintoihin?
Ilmoittautuminen opintoihin on sitova.
Kuinka paljon opintomaksuja palautetaan?
Opintomaksut palautetaan 25 opintopisteestä / opiskelija. Opintojen täytyy kuulua johonkin Jyväskylän yliopiston kandidaatti- ja maisterikoulutuksen avoimen väylän opintoihin (ks. avoimen väylien hakukelpoisuusehdot ja valintaperusteet).
Milloin voin hakea opintomaksujen palautusta?
Kun olet suorittanut 25 op johonkin väylään sopivia opintoja, voit hakea maksun palautusta. Maksupalautuksia voi hakea keväällä 2022 opintojen jälkeen.
Ohje: Näin haet maksuhyvitystä väyläopintojesi opintomaksuista
Voinko hakea opintomaksujen palautusta uudelleen?
Voit hakea opintomaksujen palautusta myös tänä vuonna, vaikka olisit hakenut sitä jo lukuvuoden 2020-2021 aikana, jos olet opiskellut uusia väyläopintoja 25 opintopisteen verran aikavälillä 1.8.2021–31.3.2022.
Milloin saan rahani takaisin?
Avoimen yliopiston opintopalvelut käsittelee anomukset kesän 2022 aikana. Jyväskylän yliopiston talouspalvelut maksaa hyväksytyt palautukset 31.8.2022 mennessä.
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice